system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre Valea Lungă, Alba?
assistant
Valea Lungă, mai demult Hususău, Husăsău, (în dialectul săsesc Longenduel, în , în ) este satul de reședință al comunei cu același nume din județul Alba, Transilvania, România.

Așezarea 
Localitatea Valea Lungă este situată în lunca Târnavei Mare, la circa 11 km de Blaj, în direcția Copșa Mică.

Istorie 
Atestarea documentară a existenței localității o avem de la începutul secolului al XIV-lea. În anul 1309 se amintește de existența unui arhidiaconat din care făcea parte și localitatea Valea Lungă, menționându-se preotul acestei localități Arnold de Longavalle.

În secolul al XIV-lea localitatea este menționată de asemenea de mai multe ori în documentele istorice. În anul 1322 Karol Robert, regele Ungariei, donează satul Valea Lungă împreună cu satul Micăsasa grofului Nicolaus din Tălmaciu, precum și satele Pănade și Șona din valea Târnavei Mici. Aceste localități aparținuseră până în acest an voievodului Ladislau căruia i-au fost luate pentru infidelitate și date lui Nicolaus. Nicolaus moare în 1340 fără a lăsa urmași.         

Regele dăruiește moșia acestuia voievodului Tomas cu excepția localității Valea Lungă – denumită de data aceasta „Huziuazo”, și a localității Micăsasa pe care regele le păstrează deocamdată în domeniul său. Localitatea Valea Lungă se menține și în anul 1359 în domeniul regal. În anul 1395 localitatea se afla însă în posesia mai multor nobili. Se amintește în acest an de o delimitare între satele Jidvei și Bălcaciu precum și de localitatea Valea Lungă a nobililor de aici.

Atracții turistice 
 Ansamblul bisericii evanghelice, construcție secolul al XIV-lea

Note

Vezi și
 Lista monumentelor istorice din județul Alba
 Biserica evanghelică din Valea Lungă
 Biserica reformată din Valea Lungă

Legături externe 
 Pagina de Facebook a Comunei Valea Lungă
 Pagina Comunitații din Valea Lungă
 Pagina Primăriei din Valea Lungă
 Langentahl („Valea Lungă”) la „Siebenbürger.de Orte“
 Websitul Langenthalerilor
 Evoluția demografică a populației din județul Alba între anii 1850-2002 (autor: Varga E. Arpád) 
 Poze si scurta descriere 
 Dicționar de localități din Transilvania

Galerie de imagini 

Valea Lungă, Valea Lungă